section_heading: Rana karijera i Arsenal
paragraph_text: Karijeru je započeo u Barceloni, no Arsenal ga je zamijetio i doveo u svoje redove u srpnju 2003. godine. Nije se mnogo naigrao u prvoj sezoni u Londonu, no zbog nekolicine ozljeda ključnih veznih igrača u sezoni 2004./05., počeo je dobivati više prilika pa si je kasnije i osigurao mjesto u veznom redu uz Gilberta Silvu. Dok je Gilberto više defenzivno orijentiran, Fàbregasova primarna funkcija je razigravač.